
Ţara Scaunelor de Domnie 


Cineva care na fost prea darnic în calificativele proslăviri!, 
austerul Dimitrie Onciul, zicea :) despre [ara scaunelor de 
domnie, despre Bucovina zilelor noastre deci: »Nicăiri pe 
tot pământul românesc, nu se află pe un spațiu aiât de mic 
atâta bogăție de istorie românească, atâta bogăhe de amintiri 
scumpe ale trecutului nostru . .. Dacă Ardealul, cu resturile sale 
arheologice din epoca romană, este țara clasică a trecutului 
roman în Dacia, Bucovina este fara clasică a trecutului românesc 
propriu Zzis«. 

în adevăr, ai spune că însași pronia cerească a avut grija 
Moldovei — împlântând în hoiarul ei, cel mai cu primejdie, atâta 
moldovenească vlagă şi temeinicie. Fiindcă Moldova din cam 
aceste olaturi sa obârsit; fiindcă leagănul şi pivotul Moldovei 
aice fu menit să fie! Când »cu descălecatul lui Bogdan Vodă 


gi 
p 


Cetatea Sucevii pela 1896 


şi cu întinderea stăpânirii acestuia mai spre răsărit?) — siră- 
vechiul scaun domnesc al Moldovei se mută dela Baia la Set, 
1; D Oaciul, Din trecutue Bucovinei, 1915, 32—33. 
2) Alex. Lăpedatu, Cetatea Sucevii, 1913, pag. XXI. 

atunci Siretul Bucovinei de estăzi alunge -inimă a Moldovei: 1). 
De altfel, până astăzi, cronologicește, Siretul e cel dintâi (deci 
cel mai vechi) »oraş al Moldovei. pomenit in hrisoavele noastre 2), 
Și ma: ales sub Lațcu Vodă (1365—1373), Suwetul hălăduește 
în adevărată mărire și pohvală domnească 2). 

Dar — evident — nevoia de a sprikai scaunul voevodal de-un 
mai puternic razim decât putea fi la Siret strâmta Cetătuie a lut 
Sas-Vodă 4), îi determină pe plinul de muşătească vrednicie Pe- 
tru | Muşat (13751394) să-si mute resedinia dela Siret la Su- 
ceava. 


Pichler Dragomirna (Acvarelă) 


E răspântia dela care înainte, — ca și numele ei de sonor, 
de grav și solemn-senin, se deschide zarea vulturescului cub 
de Suceavă. Cetate de scaun — aproape 200 de ani în şir — 
şi a unor Voevozi între Voevozi. ca Alexandru cel Bun, Şiefan 
cel Mare şi Petru Rareş, vatră a Moldovei deci, Suceava adună 
în jurul ocinelor sale atâta floare de voevodale şi eclesiastice și 
mirene ctitorii. 

Ba generoasa strădanie de-a înflori ţara cu minunate cti- 
torii e atât de puternică, încât stăruie și dincolo de marea ho- 
tărîre şi înfăptuire, a lui Alexandru Lăpuşneanu de a-şi muta 
scâunul dela Suceava la lași lpe la 1564—1565). Astfel Drago- 
mirna Mitropolitului Anastasie Crimea purcede a răsări în 1602 


1) Nicodim licus, Siretul de ieri şi de azi, 1935, Ic. 
2) D. Onciul, op. citat, 13. 

3) N. Iţcuş, op. citat, 16. 

4) Pentru care vezi cit. N. licuş, 9—t9. 

__ acea Dragomirnă pe care un mare îndrăgit de străbune mo- 
numente istorice, Episcopul Melhisedec Stefănescu !) o socoha 
(după CurteadeArgeşși lrei-lerarhii: laşilor) al treilea 


monument arhitectonic românesc, — Dragomirna, al cărei nume 
pare că stă el insuşi să te vrăjească, find aproape anagramic 
de simbolic: Drago si mirna. .., — Dragomirna, pentru a 


cărei feciorelnică, sveltă, şulegetă. aparitie, cu horboia turnule- 
țului ei de nesfărșită înfloritură, a îrebuit să vină intuiha mă- 
estrului George Enescu, ca s'o caracterizeze în două-trei cuvin- 
te 2): „Minune | Atâta supleță ! Pare — că-i o naie făcută să plu- 


Adormirea Maicii Domnului (Suceava) 


iească în seninul albastru al cerului! . . .«. Această Dragomir- 
nă deci vine dintr'un veleat în care Suceava nu mai era capi- 
tală a Moldovei. Precum, iarăşi, de după multarea scaunului 
domnesc la lași au răsărit pe arborosenele plaiuri ale Bucovinei 
slăvite ctitorii ca: Unicul giuvaer al Suceviiei Movileștene (din 
1578), acest chilim moldovenesc si aproape basarabean, cu ale- 
sătură mai ales în verde, asternut pe pajistea din văgăuna per- 
delelor de brădet de pe apa Suceviței; armonic-proporţionatul 
Sf. Nicolai dela Suceava, înocit (între 1610-1611) de Marele 
Visternic Nicoară Prăjescul ; arătoasa mănăstire Solca (din 1630) 
a lui Stefan Tomșa; Mănăstioara, adevărată mănăstioară, 
zisă Sânt-Onotfrei (din 1673) a lui Stefan Petriceicu-Vodă, 
— sau, mai măruntele, dar nu mai putin pitorestile chtoru, ca: 
blânda chinovie a Adormirii Maicii Domnului (din 1639), dela 


1) D. Onciul, op. citat, 31. 
2) Cu ocazia turneului său bucovinean din Aprilie 1929 — vezi revista „Făte 
Frumos“, An. IV, 1929, 92—93, 

poalele Sucevii, datorită aproape-anonimelor fețe monahale Na- 
stasia şi Anghelina ; sprințarul avânt arhitectonic al lui Sf. loan 
Botezătorul dela Suceava (din... anul Cazaniei lui Var- 
laam : 1643), datorită lui însuși Vasile Vodă Lupu ; gospodăreasca 
mănăstire llișeşti (din 1714) a Marelui Medelnicer lonaşcu Isăce- 
scul 1); şoimanul cuib de pe Nistru, care-i schitul Crișceatec 
(din cam 1766), ctitorit de jupânul-negustor Teodor Preda ; sau 
solida, arhaizanta zidărie (dela 1722) din Comăneștii Vornicului 
Simeon Tăutu; — ca şi masivul turn-clopotniţă dela mănăstirea 
»Sf. loan< din Suceava, înălţat în 1589 de Petru Șchiopul, sau 
Stâlpul lui Vodă Mihai Racoviţă dela Vama. 

lată aşadar semne că îndeletnicirea ctitoririlor ajunsese în 
Țara scaunelor domnești tradiţie şi dincolo de ma- 
rile răsturnări vremelnice. 

în zilele ei de mărire însă, când (mai două veacuri) s'a învred- 
nicit a fi reşedinţă domnească, înțelegem ce-a fost Suceava. 
Dimitrie Cantemi ne spune lămurit?) că: »osebit de curtea 
domnească şi de alte case mari, să număralu) întru acest oraşe 
40 de biserici de piatră *) şi mai multe de lemn, şi 16.000 de case 
ale norodului. Suceavă de cam 100.000 locuitori — și cam de 
opt ori mai mare ca Suceava de astăzi. Suceavă pe care ş mai 
aievea însă o putem ghici din stihurile trubadurului bucovinean 
T. Robeanu (— Dr. Gheorghe Popovici), care, adânc-vrăjit de 
trecutul nostru strămoșesc, mai oriunde prezent pe cele buco- 
vinene meleaguri, cu profundă pasiune se închină acelor vremuri 
de altădată, retrăindu-ni-le în cântări ca acestea (ce-i drept, nu 
fără înghirlandarea câte unui colț de intimă idilă). 

Pentru glorioasa Suceavă voievodală _— evocarea: 


Suceava e avută 'n turnuri 
Ca muntele bogat în stânci, 
Ea are strade glorioase 
Şi are pivnițe adânci —— 


Și, umbrirea în tonul minor al poeziei intime: 


în bolta deia Craiul-Negru 
Acolo vinu-i minunat, 

Acolo trei voinici aseară 
întrun ungher s'au așezat . . . 


(în Bolta dela Craiul-Negru). 


1) Iar aceste patronimice articulate (în -uÎ), atestate chiar aşa în vechile pir 
Sanii, arată că nume ca Pumnul, /sopescul, Onciul nu derivă abia din şcoala lui 
Arune Pumuul... 

2) Scrisoarea Moldovei, Mănăstirea Neamţ 1826, 64 (v. Leca blorariu, Un 
cântăreţ al Sucevii : T, Robeanu, 1926, 13—14). | 

3) Astăzi, inclusive ruinele celor două cetăţi ale ei, Suceava a rămas nuimai 
cu „16 mari monumente istorice“ (Leca Morariu, Un cântăreţ al Sucevii..., 4). 

Si chiar Cetatea Sucevii, în ceas tărziu de miazănoapte, 
sub tainica vrajă a lunii: 


La Suceava în cetate 
Ceas de miazănoapte bate, 
Păzitorii cântă 'n uliți 
Răzimați în albe suliți — 


— albe fiind sulițele paznicilor nocturni de poleiul lunii . . . 


elle 1% Ul 10 ta, 
du SA EET A DICA DIE AL, 
N A) BAL AI ia 


van TA NUC ACI REATA LL FR o 
în 05 ALA BOERY. 43 HE. IV [i 


Pisania ctitoricească dela llişești 


SI: 

| La Suceava în cetate 
Ceas de miazănoapte bate, 
Zidul vechi adânc răsună : 
Noapte bună, noapte bună!... 


(Gântec vechu. 


Sau, întrând și mai în Cetatea Sucevii, cu acelaș I. Robeanu 
Novelă de castel: 


Pe podele de-alabastru 
Joacă razele de-apus ... 
Și gândirile s'au dus 

Ca un stol de rândunele 
în departeie albastru . . . 


(... gândirile Domniței, care-şi aşteaptă doritul mire). 
încât : 
N'are preţ acum ca pleava 
Tot castelul din Suceava ... 


(... nare preț, pentru cine, ca această Domniţă, şi-a trimis vi- 
surile și dorurile stoi, departe . . ) — 

Până ce; 
De pe turn răspunde-un tun 
Buciumele toate sun'... 


— vestind sosirea doritului mire . . . 

În jurul acestei Suceve deci, a trebuit —— foarte firește — 
să descalece atâta temei al Moldovei. Șin aşa bogăţie, încât 
toarie râvnitorul de adevăr Dimithie Onciul va glăsui găzvedit : 
»Nicăiri pe tot pământul românesc, nu se află pe un spațiu atât 
de mic, atâta bogăție de istorie românescă, atâta bogăție de 


Mănăstirea Putna 


amintiri scumpe ale trecutului nostru«. Și urma a ne mai în- 
credinia acelaş D. Onciul 1): »Fără exagerare putem chiar zice 
că, în ce priveşte arta veche religioasă, Bucovina ocupă un loc 
din cele dintâi în toată lumea ortodoxăc. 

Aşadar : Dela hotarul ei de miazănoapte, unde, din vârf de 
stâncă, soimanul schit al Crișceatecului îşi îngândurează oglin- 
direa în apa Nistrului, peste posomorenia de biserică Toporău- 
țeană a lui Miron-Vodă dela Bârnova (posomorenie, ai zice adur- 
mecătoare a mohoritelor răstrișh ce stăteau să se-abată asupra 
acelor locuri) — și peste culmea bântuită de vremuire a Cetăţii 
Țetinului de deasupra Cernăuţilor, — până ?n celalt capăt de 
Cordun bucovinean, deci pânăn Răusenii lui Ștefan cel Mare, 
o Singură pânză de slăvite ctitorii, un întreg »sobor de clopolniţec, 
cum i Sa zis! Și una mai slăvită decât alta! 

Intre ele şi »cea mai veche fundaţiune domnească, nu nu- 
mai din Bucovina, dar și din stoată Moldova”: Biserica dela 
Rădăuți, zidită de însuşi Bogdan. | Descălecătorul (+ 1365), care 
aice-şi are şi gropnita. Dar »biserica« Rădăuţeană e mai mult 
decât numai biserică ! E însuşi Panteonul?) dinastiei noastre 


1) Op. citat, 32—33. 
2) D. Onciul, op, citat, 19. 
3) D. Onciul, op. citat, 22. 

băştinaşe până la Alexandru cel Bun. Si dacă Alexandru cel Bun 
nu-şi avea propria sa ctitorie, — sumpiuoasa măânăstwe & Bistriţei 
de lângă Piatra-Neamt, atunci probabil că tot la Rădăuh sar î 
astrucai. La Rădăuti sunt deci, între altele, lăcașurile de sfâniă 
veşnică odihnă ale primelor domni Moldoveni: Bogdan Descă- 
decătorul: latcu, fiul lui Bogdan; Poman |, tatăl lui Alexandru 
cel Bun, Stefan | cel Bătrân; și Bogdan, fratele și coregeniul 
lui Alexandru cel Bun"). 

_.. Si aproape toate iagmele sociale se înhec în această no- 
bilă osârdie de a vârsta ţara cu cât mai multe lăcașuri de veșnică 


Fosta biserică dela Bădeuți 


pomenire: Domnii Țării cu Doamnele lor, fruntaşii Țări din 
preajma scaunului domnesc (oșteni și dregători), cucernice feţe 
bisericeşti, dela înalți chiriarhi până la umilele purtătoare de 
rasă monahală, boierime mare şi măruntă, precum şi obişnuiţi 
reprezentanţi ai norodului de toate zilele . ... Toţi de-a-valma și 
pe 'ntrecutele | 

Așadar, fețe domnesti ca: Sas-Vodă, fiul lui Dragoş, — 
cu Biserica Sf. Treimi dela Siret (care, însă s'ar putea să fie și 
ctitorie a lui Petru Musat); Bogdan Descălecătorul 
__ cu marea gropniță, domnească dela Rădăuţi; Mărgărita Mu- 
şata (mama vigurosului Petru Mușat și a lui Roman-Vodă) cu 
Sf. loan Botezătorul dela Siret (ce-i drept zidită din nou de Șie- 


fan cel Mare; Petru Musat — cu biserica Mirăuţilor dela 
A ——— E] 


1) D. Onciul, op. citat, 20. 

Suceava şi chiar și cu cetatea cetăților moldoveneşti : Cetatea 
Sucevii; Alexandru cel Bun __ cu fosta veche mănăstire 
dela Vatra-Moldoviţei, azi jalnice resturi de ruine, de când 
(foarte de mult) șuvoaiele unei năpraznice ploi au prăbuşit o 
parie a muntelui peste ctitoria marelui si atât de creștinului 
Domn; Stefan cel Mare, mare Şi aici, cu cele șapte cti- 
torii bucovinene ale sale — adică, azi, numai şase, una, acea care 
»între toate surorile ei din Bucovina, ne păsira cea mai fru- 
moasa străveche înfăţişare, nestricată de cârpelile de mai târ- 


Biscrica Sântellie (lângă Suceava) 


ziu« 1), — cea dela Bădeuți, fiind făcuiă asemenea cu pământul, 
in 1917, de urgia războiului . . . semimondial, — deci următoa- 
rele șase ctitorii ale lui Stefan: mănăstirea între mănăstiri 
Putna (zidită între 1466—1470), Bădeuţii (din 1481) dărâmați în 
19172), mănăstirea de călugărițe dela Pătrăuți pe Suceava (din 


1) Leca Wlorariu, Ce-a fost odată — Din trecutul Bucovinei, ed. II-a, 1926, 
45—46. 

2) „probabil în August 1917“ — v, Leca Morariu în „Junimea Literară”, 
An. XII, 1923, 113. — De altfel, cum biserica dela Bădeuți fusese ridicată de 
Şiefan în amintirea înfrângerii lui „Basarab Voevod cel Tânăr, zis Vepelus”, d Lica 
ierea noastră (în „Jun. lit.“) era: „Un întreg și trist capitol de istorie românească! 
Şi te gândeşti: O soartă răsbunătoare a voit parczcă să şteargă aceste nume ce po= 
meniau lupta fraților dezun sânge, — „dărâmând până n temelie chiar şizun lăcaş 
închinat lui Dumnezeu şi aruncând în praful drumului această piatră mărturie a răz= 


[i - 


boiului fratricid !...”. 

1487), Sânt-ilie din aripa Sucevii, foarte acucător aminte de Bă- 
deuți si venind din acelaș an 1488 ca şi faimosul Voroneț (care, 
alături de Mănăstirea-Humorului, Vatra Moldovitei si Sucevita, 
constitue, ma: ales, acele superbe revelații de veche artă re- 
kgioasă), sumbrul Volovăt (din 1502) si Răusenii (început de Ște- 
fan la 1503 si isprăvit de Bogdan, la 1504), amintitori de sumbrul 
omor al tatălui lui Stetan cel Mare (Bogdan II, decapitat de fra- 
tele său Petru Aron); — alți ctitori domnești: Bogdan III, fiul 
lui Stefan, împreună cu Ștefăniță IV cel Tânăr (»Viforule 


- ro pp - TIB RE: — 


Fot. |. Ambre Voronețul 


lui Delavrancea), ctitori ai catedralei (de exceptionale  dimen- 
siuni) Sf. Gheorghe (az: »Sf. loan) dela Suceava, zidită între 
1514—1522; Petru Rareş _ cu cele două adevărat-domneşti 
ctitorii ale sale : actuala Vatră a Moldoviței (din 1532) şi Sf. Du- 
mitru dela Suceava (din 1534—1535) ... 

Oacheșa Vatră a Moldoviței, în care coloritul roşu, galben, 
albastru e la fel de îmbietor, de atotstăpânitor, precum în zu- 
grăveala Suceviţei e verdele pajiștilor; insinuanta, eleganta Vatră 
a Moldoviței, la poarta căreia a bătut, se pare!) și copilandrul 
Eminescu ; Vatra Moldoviței cea atât de luminos profilată pe li- 
niile măgurilor din fundul ei, îrcât te învață definitiv că aşa, cu 
ioată ambianța plaiurilor sale, trebue văzut în Bucovina acel 
»sobor de clopotniţe«,nu icum îl arată uneori pictorii nostri) ca, 
o cu totul izolată spaimă de intormă zidărie. Viziunea cea ade- 
vărată tot Eminescu a avut-o — în candida-i mărturisire : 


:) CE. Buletinul „Mihai Emirescu“, An. XII, 1941, 34. 

Ni sia vieodată, dulce Bucovină, 
Geniu-ţi romantic, munții în lumină 
Văârle în flori . 


Deci ! »Geniu.:, caracter, romantic — desgrădit, desmărginit ; 
munţii — în lumina zărilor lor : Uriașe talazuri de lumină ; — văile, 
nestârşite prelungii de pajiști înțlonte . . . Aveau, adică, aceşti 


meșteri-ctitori strămoși și agerul ochi care știe să aleagă cu- 
venitei chincvii și cuvenitul cadru al peisagiului 


Biserica Sf.i Dumitru (Suceava) 


Dar continuăm : Elena, Doamna lui Petru Rareş-= 
cu biserica învierii Domnului dela Suceava (din 1550), inwata 
nouă abia în 1926, după ce mult timp ne fusese înstrăinată !); 
Alexandru Lăpuşneanu, care înainte de ce se mută la 
lași, își înfige în muchea podișului dela Suceava goliahcul turn- 
memento dela Sf. Dumitru (din 1561); Petru Sie NO pAU A 3 
cu... mai şchiopul?), dar temeinicul său turn dela »Sf. loan« 
Suceava (din 1589); leremie Moghilă cu protagonista Su- 
ceviță, cuprinzând mormintele neîntrecut de măestiit-ințloriie ale 
Domnilor leremie și Simeon Moghilă; Stefan lomșa cu 
acea Mănăstire a Solcăi care, cel puţin după hadiţia populară, 
ar fi cutezat să concureze chia: și cu unica Dragomună, M i- 
ron-Vodă, cu scunda sa mohorenie dela Toporăuți; Vasile 
Lupu cu sprințarul Sf. loan Botezătorul dela Suceava, care ci- 
libie jucărioară arhitectonică sar cere parcă închinată ma! cu- 


1) Vezi revista „Făt=frumos“, An. Î, 1926, Nr, 3. 
2) Diformat, disproporționat prin suprapunerea unui ctaj în zilele lui Franz 
Josef împăratul. 

rând unei Sfinte . ..; Stefan Petriceicu Vodă cu Mă- 
năstioara de lângă Sret; şi Mihai Racovită, ostaș pripit, 
cu pripitul și năruielnicul său Stâlp allui Vodă dela Vama. 

Sau, perindăm acum ctitoriile mosnenei noastre boierimi. 
Cronologic, seria e inaugurață de tre: monumente care se întrec 
chiar cu cele domnești, ba uneori le și întrec: biserica dela Ar- 
bure (din 1502) a lui Luca Arbore, Pârcălab de Suceava; 
originala citadelă de la Păihăuţi (a logofătului Gavril Totru- 


ot. Lucian Balan Dis. dela Pârhăuţi 
(Cernăuţi) 


şanu (din 1522); și Marele Logoțăt Teodor Bubuiog — 
cu una dintre acele odoare de veche artă religioasă, care și 
astăzi uimește si înfioară: Mănăstirea-Humorului (din 1530). __ 
Și apoi: Pârcălabul de Hotin Nicoară Hâra cu biserica din 
Zahareştii lui lon Grămadă (dela 1542); Marele Vistiernic Nico a- 
ră Prăjescul cu ewitmicul Sf. Nicolai dela Suceava; Marele 
Medelnicer lonașcu lsăcescul — cu mănăstirea llişeștilor 
lui Simeon Florea Marian (din 1714); Vornicul Simeon Tăutu 
cu Comăneşteana sa ctitorie din 1772, etc. 

Alți sârguitori întru ctitorie: Feţe bisericești ca Episcopul 
şi apoi Mitropolitul Georghe Moghilă, ctitor, mai ales 
moral, al Suceviţei; Mitropolitul Anastasie Crimea, cu su- 
perba sa Dragomirnă și cu chivotelul sau de bisericuţă din curtea 
»Sf. loan« dela Suceava (zidită între 1626—1629); şi blagocesti- 

vele rasotore Nastasia și Anghelina — cu feminin de 
cocheta Adormire a Maicii Domnului (din 1639) și mai feminină 
parcă în argintia tânguire a clopotelor ei care răsunau până 'n 
Burdujeni: unui blestemat hotar de odinioară . 

Ctitor apoi şi-un neştiut jupân dintr'ale negustoriei: Hagiul 
TeodorPreda,cu Crișceatecul împlântat ca o vedetă, o stra- 
jă-iscodă, în țărmul Nistrului. 

Precum iarăşi aminte trebue să ne fie de cetatea cetăților 
moldovene şi româneşti, marea Cetate a Sucevii, urzită și ea de 


Victor Balan Schitul Crişceatecului 
(Acvarelă) 


acelaș prea-vrednic Petru !Muşatul:). Sunt »runele cele 
mai sfinte nouă, pe toată întinderea pământului românese« — 
glăsuia acelaş D. Onciul2). Aici au sălășuit »cei mai mar: 
Domni ai Moldovei: 2); Alexandru cel Bun și Ștefan cel Mare. 
Aici zvâcni cu primăvăratecă îurtună și într'o primăvăratecă zi 
de Mai al leatului 1600, strălucind de biruinţe, »ca Domn al Ţă- 
rii-Românesști, al Ardealului și al Moldovei«*), Mihai Vodă Vi- 
teazul, pentru a »primi, ca Domn al țărilor surori unite, jurămân- 
tul garnizoanei din Cetate +). Cetate neînvinsă! Aceasta »poartă 


1) Al. Lăpedat, Cetatea Suceuii, 13i=, pag. XXIII. 
2) D. Onciul, op. citat, 24. 
3) D. Onciul, op. citat, 23. 
+) D. Onciul, op. citat, 2. 

a creştinătății«, acest »zid de apărare al ei: — cum îi zicea cu 
creștinească credință şi cu aprigă mândrie, apărătorul ei, Pa- 
loş al lui Christos, Ștefan cel Mare!). Cetate neînvinsă, 
care, biruitoare a înfruntat (la 1476) duiumul întricoșatului Ma- 
homed II, cuceritorul Constantinopolului, — și cetate neînvinsă, 
care, nebiruită a înfruntat falnica armie a Craiului leşesc Olbrich 
(1497). Suceava — »neînvinsa cetate«, care, atunci când totuși, 
din nemernicia unor vremuri (ca d. p. anul de crâncenă pomeni- 
re 19040... .), a fost silită să se predea, — »sa predate, dai »fără 
să îi fost cuprinsă în lupte 2), Cetate-simbol a Tragediei moldo- 
vene din lunie 19401... 

Sfântul Mormânt «ela Putna 


Precum iarăși vom lua aminte că'n Ţara scaunelor de dom- 
nie și a mormintelor voevodale, — la Putna, în Putna aleanului 
său creştinesc, şi-a ales și ne-a ales Ștefan Vodă Mușatinul, 
Scaun de veşnică veghe asupra Moldovei, Scaun de veșnică 
domne. 

lată-le deci, câteva, câteva numai din cele ce se cer cu ose- 
bire ştiute despre Țara sfințită și cu numele ei de mucenicie: 
Arboroasa și Bucovina. 


Dar Bucovina nu e numai Ţară între Ţările Moldovei, ci prin 
acelaș trecut de slavă al ei, e loc de lumină largii lumii de 
pretutindeni. 

Să ne aducem d. p. aminte ce credea (la 1913) marele dascăl 
german dela Viena Josef Stryzgowski3) despre minunile ei de 
artă religioasă cari răspund cu nume ca Voroneţul, Mănăstirea- 
Humorului, Vatra-Moldoviţei, Suceviţa și . . . celelalte. Pictură ca 


1) D. Onciul, op. citat, 25. 
2) D. Onciul, op. citat, 26. 
2) Cf. Leca Morariu, Războiul Troadei, 1924, 9. 

aceasta _— spunea Strzygowski »nu ne oferă attă țară din lumec. 
»Cime se osteneşte să pâtrunză în aceste cicluri de icoane . . ., 
recunoaște neapărat greșeala de până acum a investigaţiei știin- 
jifice, care în aceste frescuri, a văzut numai un răsad al artei 
athonitec. Dimpotrivă : »nu atât Athosul asupra Moldovei, pe cât 
marea cultură care-o detinem noi... în mănăstirile Bucovinei, 
a trebuit să se repercuteze 1 asupra Sfântului Muntec. 

Aşadar : Nu noi dela Muntele Athos, ci marea artă a Sfân- 
iului Munte dela noi a invățat — ne învăţa (la 1913!) profesorul 
de istoria artelor dela Universitatea vieneză! 

Precum această Bucovină, Ţară a scaunelor de domnie și a 
mormintelor voevodale. rămâne cu adevărat Sfânt-Munte sutle- 
tului românesc ! Munte-Sfânt — si de-atâtea ori Golgotă, — prin 
roşu sânge şi prăpăd Goigotă, Golgotă peste care însă izbăvi- 
iorul paloş de Arhanghel al marelui oștean lon Antonescu ne-a 
dobândit astăzi arcuire de curcubeu românesc 


13 tulie 1941 
LECA MORARIU 


Fot. Leca Morariu Nlănăstirea Humorului 


PR a AA“ 


Ctitor și binevoitor al nostru: 
+ Dr. CORNELIU GHEORGHIAN 


cu qeneroasa danie de 1000 lei (la 24 lulie 1941 


TR a a a 


1) Cf. şi faptul că un Macarie din Galaţi zugrăvia la 1788 biserica Mănăstirii 
Dochiariu din Muntele Athos (după acelaş Dr. Josef Strzygowski, Die bildende 
Kunst des Ostens, 1916, 58). 

Un vis de groază 


Umbrelor dragi ale bunicilor şi fraţilor 
mei scumpi din țintirimul târgului Siret, în 
fața căruia s'a oprit puhoiul roşu. — 


vă 


Ce groaznic vis visatzam noaptea asta ! 
Furtună straşnică par că s'a fost stârnit 
Cu fulgere şi trăsnet dinspre răsărit. .. 
Stăteam înfricoşat, privind fereasta, 
Şi ascultam cu suflet trist şi pustiit 
Cum geme greu Siretu 'n marginea grădinii - 
Şi cum zoresc în plâns şi țipete vecinii, 
Să nui apuce 'n lec puhoiu'zafurisit. 
Şi când se stinse orice zvon în noapte 
Şizau prins să urle cânii lung — îngrozitor, 
Am auzit sub geam sfioase şoapte ; 
Apoi un glas de băețaş, tânguitor 
Porni să se bocească lin în noapte, 
Pân' ce se stinse 'n gel ca un suspin uşor. 


II. 


„— Trimisuzneza Bunica şi cu Moşu 

„Drag bădişor, ca fără de zăbavă 

„Cu tine să ne duci azi la Suceavă, 

„Să nu ne laşi cumva în adu roşu!“ 
Şi până săzi răspund ceva în grabă, 
Scâncind în bezna nopții iar s'au strecurat... 
Din visul meu urit atunci m'am deşteptat 
Şizam înălțat oftând privirea “n slavă 

Spre cadra moşului: ce dulce miza zimbit| 

Piângea cu ochiusi orb, iar celalt, luminos, 

Mă "'nvălui blajin şi glasuzi mult iubit 
Îmi mângâie auzul: — „Tarezs bucuros, 
„Că din lăcaşul meu de veci nu miai urnit 
„Că dezAntihrist neza izbăvit acum Hristos !“ 


“Craiova, 1941, în ziua Sfântului Gheorghe, 
patronul bunicului Liviu Marian 

Multe și mărunte.... 


Frânturi de sufict dezaltă dată. — „În ziua de 26 Noemvrie 1872, la 
9 oare dimineaţa, mi s'au adus din grădină o roză înflorită, admirabilă și dezo fru= 
museţă rară, încât nici în luna Nlai nu se putea vedea, 9 roză mai frumoasă; tot 
în această vreme au rodit în laşi merii şi perii. 

D. Gheorghi Greceanu în ziua sus citată au adus din grădină de pe moșia 
sa, Părăul Glodului, două mere rodite deza două oară, în mărimea obicinuită; pe 
care lezam văzut şi eu în casă la D=l Alecu Millo, V. Stamati.” 

Sunt cuvintele lui V. Stamati din Foiticeni, scrise cu urafic elegant pe foaia 
dela început a unor calendare din anii 1861, 1863, 1868, legate impreună şi purtând 
pe cotorul de piele inscripţia „Album“. Lezam copiat întocmai. Stropii de poezie ai 
vremurilor pabiarhale se preling răscolitoare de miresme. Cetind însemnarea cămina= 
rului Vasile Stamati, parcă simţi aievea farmecul acelui târziu trandafir, „de o fruz 
museţă rară“, şi care „nici în luna Nlai nu sc putea vedea“. 


Aurel George Stin> 


Cronică 


+ Corneliu Giheorghian. — Sa stâns la Bucureşti, în 
3 August 1940, un pasionat al cărţii şi al frumosului: Bucovineanul 
Dr. Corneliu Giheosrghian, care prin distinsele sale aptitudini 
juridice (dovedite şi'n teineinice 
publicaţii ştiinţifice) ajunsese Conz 
silicr la Înalta Curte de casaţie 
şi justiție — şi care în istoria 
culturii românești rămâne ca un 
rar, dar pilduitor protagorist întru 
inviorarea amintirii celui ceza fost 
niarcle nostru pictor Epaminonda 
A. Bucevschi. Revista „Făt= 
Frumos“ şi viața culturală bu= 
covineană îşi pierde un foarte 
devotat prieten. Institutul 
de literatură dela Univer= 
sitatea — Cernăuţi şi=l alesese 
membru activ şi onorific. lar 
Muzeul Bucovinei dela Vlitroz 
polia Cernăuţeană e, în cea mai 
marc parte, meritul lui Corneliu 
Gheorghian. Binecuvântată ii fie 
amintirea ! Al. Lupu 


+ Corneliu Gheorghian 

Fatale, grele împrejurări, aproape identice cu alt „refugiu“ şi alt surghiun, — 
reduc obişnuita prezentare a lui „Făt-frumos“ la.puţinul acestei fascicole. Dar defie 
nitiva vatră. a . revistei noastre rămânând Cernăuţi, str. Munteniei 14, — ştim că 
vom reveni la vlaga şi vârtutea ce ni se cuvine! 

